description: Министърът на финансите пред "Капитал"

title: Владислав Горанов: Ще съберем евентуално 10% от активите на КТБ

maintext:
"Провеждаме неформални консултации с нашите партньори - членове на еврозоната, тъй като влизането във валутния механизъм е политическо решение. Имаме желание да стане колкото се може по-бързо влизането в ERM", казва финансовият министър Владислав Горанов.
© Цветелина Белутова
Профил
Владислав Горанов е финансов министър във втория кабинет на Бойко Борисов, след като в първия бе заместник на Симеон Дянков. Кариерата му се развива почти изцяло в държавната администрация. Между 2001 и 2009 г. е началник на отдел "Социални разходи" към Министерството на финансите. Народен представител в 42-то народно събрание, което напуска по собствено желание през февруари 2014 г.
.
Локо
Оряховица
Не можеше ли малко по
бързо да стане тази фискална консолидация, при положение, че и следващата година икономиката ще расте, а тази ще има преизпълнение по независещи от вас причини?
Кои от разходите, които ще се направят догодина, ще са най
ефективни според вас?
-
.
-
Увеличението на разходите в здравеопазването от гледна точка на очакване на хората да се подобри качеството на услугата. Като темп на нарастване на разходите
в
-
.
за по-гла
посочените от вас
Отговорът на този въпрос се крие в това защо тази година отиваме към плюс. Освен по-доброто изпълнение на приходите имаме и едно значително изоставане в разходите по европейските фондове. Оценките за баланса на Националния фонд като част от консолидираната фискална програма предвиждаха доста по-сериозен разход през тази година. Разход, който не се състоя. Това е и връзката с по-ниските инвестиционни разходи като цяло в бюджет 2016 г.В образованието и здравеопазването спорът кое е първо - реформата или парите, е концептуален. Мерките, които се предвиждат в областта на образованието, не могат да се нарекат 100% реформа, но са движение в правилната посока. Почти половината от парите отиват за увеличение на заплатите на учителите. Ако не положим усилия учителската професия да привлича качествени преподаватели, няма как да решим проблема с качеството на средното образование.Винаги съм казвал – бюджетът може да насърчи реформи или да предпостави необходимост от реформи с изменение на ресурса, който предоставя, но самият бюджет не може да направи реформи. Тази претенция трябва да се отправи към съответните министри, които провеждат секторните политики. И не е новина, че имаме много дебати - видяхте, като се опитах да пребалансирам бюджета на МВР, каква беше реакцията. Ако самото министерство и парламентът не искат да направят някаква промяна в посока повишаване на ефективността на разходите, финансовият министър няма как само с финансовата сметка да го направи.Качеството на програмните бюджети е ниско. Когато го въвеждахме, аз бях експерт в Министерството на финансите и често ходех в Холандия, които ни помагаха в този процес. Те ни казаха, че се опитват да го въведат от 20 години и все още не са успели. Оказаха се прави. При нас този процес върви от 15 години и все още сме далеч от тази степен на представяне на ресурсите от бюджета, която да търси максимална връзка между ползи и ефект от разходване на средствата. Мислех си, че когато приемем Закона за публичните финанси и вкараме задължението промяната от политика в политика да става с акт на правителството, ще се увеличи отговорността на планиране за съответните министри, защото те ще трябва да се обясняват и пред правителството, и пред обществото - актовете са публични. Този инструмент не се използва достатъчно добре нито от Министерството на финансите, нито от страна на правителството, където почти безкритично се гласуват промени в отделните бюджети, без да се търси сметка защо се налагат и какъв е ефектът от тях. И обществото, представено от журналистите, сякаш не търси много сметка в това отношение.Мога да им говоря, да изпращам финансови инспекции. Мога да търся промени в нормативната уредба. В края на краищата обаче държавата е така устроена, че в момента, в който му се одобри бюджетът, всеки държавен орган започва да носи отговорност за това как го харчи.Сегашният начин на правене на бюджета е доста по-прозрачен от преди да бъде приет новият Закон за публичните финанси. Преди правомощията на финансовия министър бяха още повече и отчетността беше още по-слаба, защото тогава нямаше нужда дори от правителствено решение, за да се извършват такива промени. Сега все пак това е отговорност на цялото правителство, което по конституция единствено може да състави и предложи бюджета и носи отговорност за изпълнението му. Така че разходването на бюджета е един политически процес, а промяната му в рамките, дадени от законодателя, също е политически процес и изпълнителната власт не може да бъде оставена без минимална гъвкавост. Промените, за които говорим, може да са много на брой, но ако ги гледаме като процент от целия бюджет, те са няколко процента.Прави сте, но голямата каша със строежа на селски стадиони и спортни зали стана с препрограмирането на Програмата за развитието на селските стадиони. Има населени места с по 100 човека със зали за милиони. Руженци например нямат път, но имат една зала на изхода на града за 5 млн. лв. Но това не са пари от бюджета, а от ЕС.Тези 150 хил. лв. са за ремонт и са за сметка на икономията от тези 3 млн. лв., които дадохме за стадионите на "" Горна, на Варна и на Русе.Не приемам оценката за независещи от нас причини, защото можеше да се изкушим да харчим. Например 2007 и 2008 г. авансите, които идваха от Брюксел върху цялата сума на предходния преходен период, бяха огромни – 20% или над 2 млрд. лв. Тези пари влязоха във фискалния резерв, подобриха баланса 2007 г. И за сметка на тях правителството направи едни големи разходи. Ако тогава то си беше казало тези пари са целеви, не мога да ги пипам, въпреки, че ми влизат по сметката, то трябваше да спести 2 млрд. лв. Аз не правя сега така. Имам излишък по европейските фондове, защото идват едни пари, но ги спестявам. А имам възможност, спазвайки закона за държавния бюджет, да напрaвя едни колосални разходи, натиснат от едно или друго министерство. Какво пречи в края на годината да изхарчим 1-2 млрд. лв.?Увеличаването на заплатите на учителите. Има найпряка връзка между целта да се подобри качеството на образованиетоздравеопазването е с найвисок ръст през последните години. Не със същия темп расте удовлетвореността на гражданитеИзлязоха много късно. Това означаваше да закъснеем със съгласуването на бюджета със социалните партньори. А и това, което видяхме в ревизиите, е, че те не променят структурата на растежа. И тук е отговорът на въпроса има ли скрити приходи заради промяната в оценката на растежа. При оценките за БВП за 2016 и 2017 г. по старата и по ревизираната методология номиналният ръст на БВП се променя пренебрежимо. Ако при старата методология се очакваше през 2017 г. спрямо 2016 г. ръстът да е около 3.5 млрд. лв., в новата се очаква той да е около 3.6 млрд. лв.За целите на приходите нас ни интересува с колко се изменя базата за събиране на приходите. И ако влезем в детайлите на тази съпоставка, в структурно изражение съвкупното потребление се оценява с по-нисък растеж спрямо неревизираната прогноза. Крайното потребление ще нарасне с 86 млн. лв. по-малко. А то е базата за събиране на косвените данъци.Изменението в нетния износ пък работи в плюс за приходната база. Ако трябва да търсим резерви, има едни 16 млн. лв. БВП разширяване на приходната база.При институциите са. Първо гледаме голямата картина – ако се допусне политическа несигурност, това веднага намалява склонността на икономическите субекти да потребяват и инвестират. На малко по-ниско ниво сигурността за инвестициите се определя не само от това колко са ти ниски данъците, а как може да решаваш спорове, свързани с правенето на бизнес. И тук стигаме до темата несъстоятелност и работа на съдебната система като цяло, за скоростта и непристрастността за решаване на спорове. Това е едното домашно, което трябва да се реши. Както и качеството на работа на всички институции, намаляването на корупцията, особено на тази, която е на административно ниво.Важна е и работата на местните власти, които на терен издават разрешителни и регулират работата на бизнеса. Някой би казал – погледнете в градината на правителството – със сигурност и при нас има какво да се направи. Аз полагам много усилия приходните администрации да са в услуга на бизнеса, който е добросъвестен.Аз съм убеден привърженик на тезата да се присъединим поне към чакалнята на еврозоната – ERM II. Провеждаме неформални консултации с нашите партньори - членове на еврозоната, тъй като влизането във валутния механизъм е политическо решение и зависи от склонността на членките и на ЕЦБ да се разширява еврозоната. Имаме желание да стане колкото се може по-бързо влизането в ERM. Това ще се отрази благоприятно на кредитния ни рейтинг, ще понижи риска на държавата. Това ще се отрази добре на бизнес средата, на инвестиционния климат, на финансовата система.Първите синдици, които назначихме, ги търсехме да са с опит. Но те движеха процесите много бавно. Затова решихме да сложим хора, които не са с толкова връзки в София и толкова зависимости, за да може натискът и изкушението да бъдат намалени.Всички необходими действия за защита, а тя може да бъде само съдебна, на масата на несъстоятелността са направени. Но докато траят тези решения, една група хора се опитват да вземат активите. Например обезпечението за кредит на "Петрол" в размер на доста милиони под формата на горива е откраднато. Самите горива са източени и освободени като обезпечение без съгласието на банката.Продължавам да смятам, че синдикът е предприел всички предвидени от закона действия за защита на интереса на кредиторите на КТБ. Не са ми известни тези факти и как те са повлияли досега на работата на синдиците. Ако има твърдения и факти, които да поставят под съмнение действията на синдика, ще се радвам да се запозная с тях, за да мога да сезирамуправителния съвет на Фонда за гарантиране на влоговете.Ролята на министъра на финансите е да предложи на правителството председателя на УС на Фонда за гарантиране на влоговете и да съдейства, ако има необходимост от законодателни инициативи,дко протичане на процеса по несъстоятелността. Въпросите ви са твърде конкретни. Не съм запознат сназначения и в този смисъл не мога да ги коментирам. Ще се запозная с твърденията и ако се установят нередности, отново казвам, ще ги коментирам с управителния съвет на Фонда за гарантиране на влоговете.Свели са ги до един милион лева на месец.Ще стигнат евентуално 10%. За съжаление прогнозите, че в хода на несъстоятелността голяма част от реалните активи, свързани или придобити със средства на банката, ще бъдат отдалечени от нея и по този начин допълнително ще се затрудни да се допълни масата на несъстоятелността, се оказват реални. Къде виждам причината за това – първо, доста късно стартиралата несъстоятелност на банката. И второ – самите съдебни спорове са фактически сложни, а и знаем с каква скорост по принцип върви правораздаването при решаването на търговски спорове.Работата на синдиците в КТБ теоретично почти е свършила, защото всички искове са заведени. Направено е и първичното разпределение. То трябва да бъде одобрено от съда и тези пари да се преведат на Фонда за гарантиране на влоговете и на другите кредитори според поредността.Отделно тепърва ще се осребряват активите, които са в патремониума, но не сa под формата на пари.Всички необходими действия, които предвижда и дава законът в ръцете на синдика, са предприети. За добро или лошо, нещата са в полето на българския съд, където да се решат като спор между кредитор и длъжници. Каквото съм могъл, съм направил. Въведохме възможност за оспорване на прихващанията, сменихме закона, заведохме няколкостотин иска...Интервюто взеха Вера Денизова, Николай Стоянов


description: България разполага с опростена данъчна система, която разчита основно на приходи от потреблението, но по ефективност данъчната администрация на страната е на дъното в ЕС.

title: Каква е данъчната рецепта за растеж

maintext:
- Данъчната политика ще става все по-важна в следващата година като част от активизиращата се фискална политика.
- Според изследване на ЕК акцентът в данъчната структура трябва да пада върху потреблението и по-малко върху капиталите и труда.
- Ниските корпоративни ставки не са достатъчни да привлекат инвестиции, търси се и данъчна ефективност.
България е и в топ 5 (след Полша, Словакия, Германия и Чехия) на страните в ЕС с най-високи разходи по данъчно събиране – с около 1.5 евро
на всеки 100 евро през 2013 г.
Ако мислите, че модата има място в политиката единствено като начин на обличане, помислете отново. През последните години в глобален мащаб доста модерна е ултраразхлабената монетарна политика. Тя обаче се оказа недостатъчна, за да раздвижи икономиките така, както се очакваше. И сигналите от всички страни подсказват, че новата модна вълна ще е в полза на по-активните фискални мерки. Въпреки рекордните нива на дълга в голяма част от развития и развиващия се свят организации като МВФ и ЕЦБ, новоизбраният американски президент Доналд Тръмп, а също и Европейската комисия (ЕК) призовават към по-експанзивна фискална линия. Това означава, че данъчната политика също ще става все по-важна в близките години, като тя влияе съществено върху решенията на инвеститорите, поведението на компаниите, както и за смекчаването на неравенствата в обществата.Представете си сега, че сте финансов министър и трябва да вземете важни решения за структурата на данъчната система на държавата, както и за подобряването на ефективността ѝ. Според препоръките на ЕК от последния ѝ доклад по темата трябва да се стремите към прехвърляне на данъчната тежест от труда върху потреблението (както е в България), недвижимото имущество и екологичните такси (както не е у нас). За инвеститорите е важно да работят не само при ниски корпоративни данъци, но и при ясно формулирани правила и повече електронни услуги при обработката на данъчните им документи. Искате иновации? Тогава ще трябва да увеличите и данъчните стимули за развойна дейност.Когато говорим за възможностите на данъчната политика да раздвижи икономическия растеж, става дума най-вече за данъчните стимули, които могат да окуражат повече инвестиции. "Европейските икономики демонстрират очевидна слабост в корпоративните инвестиции", констатира нерадостно докладът. Очаква се инвестициите да нарастват през следващата година, но като цяло остават плахи, а това означава по-слаб икономически растеж, натиск върху ръста на продуктивността и води до малко перспективи за създаване на работни места в по-дългосрочен план.За да стимулират инвестициите, данъците трябва да са прости, стабилни и неутрални към различните форми на инвестиции и/или финансиране, както и самите данъчни власти да са ефикасни, смята ЕК. По-ниската корпоративна ставка обаче не стига, за да се привлече инвеститор. Необходимо е да се помисли за данъчни стимули за инвестиции в развойна дейност например. Към момента дълговите инвестиции (когато компаниите вземат кредити и се ползват от данъчни облекчения по тях) са преференциално третирани в повечето страни в ЕС, но според ЕК данъчното облекчение трябва да се разшири и да засяга и инвестициите в акции.Същевременно, данъчните бонуси или кредити за реални разходи за развойна дейност са предпочитани пред т.нар. патентна кутия (тя освобождава от данък продукта на развойната дейност). Причината е, че патентните кутии не стимулират иновациите, а се ползват като начин за прехвърляне на печалбите към други клонове в други страни. В България, Кипър и Естония липсват данъчни субсидии за развойна дейност. За сметка на това Малта, Испания и Португалия силно залагат на този вид стимул.Освен това данъчната политика може да бъде ефективна и по отношение на заетостта. Ако има региони, където цената на труда е висока и това отказва инвеститорите да наемат, а в други региони заплатите са твърде ниски и безработните нямат стимул да се хванат на работа, едно от възможните решения е да се намали данъкът върху труда. И вместо това да се балансира с по-високи данъци върху потреблението, имотите и околната среда.Още един важен аспект на данъчната политика би бил да се заеме със социалното неравенство, тъй като около 23.7% от населението на ЕС остава в риск от бедност или социално изключване. За да работи социалната система, е необходимо ефикасно и справедливо събиране на данъците. Тук любопитното е, че докато България разполага с опростена данъчна система, която разчита основно на приходи от потреблението, то по ефективност данъчната администрация на страната е на дъното. Освен това България е и в топ 5 (след Полша, Словакия, Германия и Чехия) на страните в ЕС с най-високи разходи по данъчно събиране – с около 1.5 евро на всеки 100 евро през 2013 г.Една средно голяма компания в България е трябвало да попълва около 450 часа данъчните и счетоводните си документи през 2015 г., а в Люксембург – само 60 часа. Тази липса на ефективност на данъчната администрация би могла да се адресира чрез по-широк спектър от електронни услуги.От 2010 г. общите данъчни приходи като процент от БВП са се увеличили в повечето страни в ЕС заради вдигане на данъците покрай финансовата криза. Но когато говорим за структура на данъчните системи и нивата на облагане, различията в ЕС са доста големи. Например през 2014 г. съотношението на данъците към БВП в Дания е било 49.9%, а в Литва и Румъния – 27.7%. Това е така и заради различните социални модели в Европа, които изискват различни нива на финансиране от бюджета. Близо 25% от БВП в Дания, Франция и Финландия се харчат за социална защита, докато тези разходи са под 12% в Литва, Латвия, Естония и Румъния.Въпросът е и как точно да се разпредели данъчната тежест. Някои страни като Белгия и Латвия залагат на повече прогресивност в данъчните си системи. Белгия обяви ръст на основните добавки и по-големи данъчни облекчения за професионалните разходи, както и по-голям бонус за социална работа на хората с ниски заплати. Латвия въведе необлагаем минимален доход и обмисля преминаването от плосък данък към прогресивна система. Тези мерки означават по-голяма данъчна тежест върху хората с по-високи доходи. Прогресивното облагане на свой ред обаче води до по-сложна данъчна система, която в случая на България примерно, където данъчната администрация и при сегашните опростени правила губи най-много време и средства за събирането, би било неблагоприятна за бюджета.Интересна е тенденцията повечето страни в Северна и Западна Европа (Швеция, Австрия, Германия, Холандия, Белгия, Франция) да събират основните си данъчни приходи от данък върху труда. За сметка на това повечето страни в Източна и Югоизточна Европа разчитат на по-голям дял приходи от косвените данъци върху потреблението. Това важи в най-голяма степен за България и Хърватия (около 50% дял на косвените данъци в приходите) и е впрочем основна препоръка в доклада на ЕК. Причината е, че данъците върху труда или върху капиталите оказват по-тежък ефект върху икономическия растеж, защото удрят пряко бизнес инвестициите и заетостта. За сметка на това България е една от страните с по-ниски данъци върху недвижимата собственост и според ЕК те спокойно могат да се увеличат.Някъде там стои въпросът и за недекларираната трудова дейност. Според оценки на ЕК от 2004 и 2007 г. в България и Гърция "сивият" труд достига до над 20% от БВП. Това означава много пропуснати събрани данъци, което си е пряка загуба за бюджета. Сред отличниците в това отношение са Франция, Финландия, Великобритания, Белгия и Люксембург.Въпреки намеренията на ЕК да лансира все по-голямо хармонизиране и да въведе обща корпоративна консолидирана данъчна основа различията в данъчните системи на ЕС ще се запазят големи поне за още известно време. Това, което може да се извлече като извод, е, че разчитането единствено на ниски корпоративни ставки няма как да бъде достатъчно, за да привлече инвеститорите в страна като България. Докато държавите от Западна Европа биха могли да осъществят повече промени в това да увеличат данъците си върху потреблението и да намалят върху труда, то за тези от Източна Европа остава подобряването на ефективността на данъчната администрация. Така, ако все пак решите да станете финансов министър в този регион, ще са ви нужни добри идеи и здрави нерви, за да измислите как да стане това.

fasttext_language: bg


description: За много компании банковото кредитиране е изчерпано като ресурс за растеж

title: Борсата и нови инвеститори поглеждат към малкия бизнес

maintext:
Слаборазвитият капиталов пазар е една от причините бизнесът в България да зависи основно от банковото финансиране.
© Цветелина Белутова
ЕИБ вече предлага квазидялово инвестиране за малки и средни компании.
В България има поне 60 хил. компании, чийто ръст на продажбите е двуцифрен и е от порядъка на 25% годишно, при растеж на националната икономика средно с 2%. В голямата си част това са бизнеси от малък и среден калибър, които са достигнали кредитния си предел. За да поддържат добър темпа си на развитие, собствените им печалби не са достатъчни. Това ги поставя пред необходимостта от набиране на капитал. След като големите инвеститори подминават малките компании, възможност за тях остава капиталовият пазар. Очаква се на него да заработят два нови сегмента за търговия с книжа на малки и средни предприятия, които не са публични, но биха могли да набират през борсата от 500 хил. до няколко милиона лева. Това стана ясно на конференцията "Сделки и инвеститори", в която една от тематичните дискусии бе посветена на алтернативните форми на финансиране.Слаборазвитият капиталов пазар е една от причините бизнесът в България да зависи основно от банковото финансиране. Колкото и обилно и евтино да е то обаче, има много компании, в това число и експортно ориентирани, за които заемният ресурс е недостъпен. Регулациите забраняват на банките да кредитират при определено съотношение на дълг към капитал, обясни Филип Генов, първи вицепрезидент на Уникредит Булбанк, ръководещ направлението "Специални проекти" на институцията. Това потвърди и Камен Колчев, главен изпълнителен директор и председател на борда на директорите на "Елана финансов холдинг": "Ние сме първо поколение бизнес. Нямаме резерви, нямаме натрупвания, капиталовата ни база е ниска и активите ни не са големи. Това определя тавана на банковото кредитиране, на което можем да разчитаме".За да наберат капитал и да пораснат достатъчно, за да попаднат в полезрението на инвеститорите, компаниите биха могли да се насочат към фондовата борса, която предстои да се отвори и за по-малки емитенти. "Вероятно следващата година ще видим сегмент за малки и средни предприятия, които дори не са публични, и на който ще могат да набират ресурс до половин милион лева. Това ще бъде нещо като споделено финансиране (crowd funding)", каза Колчев. И добави, че ще има и сегмент за по-големи фирми, на който ще могат да набират между 500 хил. лв. до 2-3 млн. лв. след опростен проспект. Това би могло да бъде нещо като предверие за дружества, които искат да станат публични.Докато промените с борсата станат факт, компаниите могат да разчитат и на дялови инвеститори. Специални фондове към някои банки търсят да предложат така нареченото value added lending (кредитиране с добавена стойност), но то е достъпно предимно за иновативни компании от технологичния сектор.Европейската инвестиционна банка (ЕИБ) е една от институциите, която обяви пред участниците на конференцията платформа за подпомагане чрез квази-дялово инвестиране. При него сделките, в които банката стъпва като ко-инвеститор, са от порядъка на 7.5 млн. до 50 млн. евро, със срок на инвестицията от 5 до 7 години. Одобрението се получава за 3 до 5 месеца, а разходите за получателя не са под формата на традиционните такси и лихва, а идват през споделяне на бъдещите печалби с инвеститорите, обясни Христо Стойков от ЕИБ. Целевите сектори, в които се предлага финансирането, са информационни технологии и комуникации (54% от бюджета) и биотехнологии и фармация (40%). Стоянов посочи, че засега ресурсът на програмата е за 1 млрд. евро, но уверенията са той да бъде увеличен десетократно под шапката на "Плана Юнкер".До тук няма българско дружество, получило такъв вид финансиране, но има кандидатствали компании от страната.Фондове за рисков капитал също се оглеждат за възможности на местния пазар, декларира Атанас Симеонов, член на Борда на Endeavor България, според когото големият проблем е в разминаването между онова, което очакват собствениците на компании и мисленето на инвеститорите, които финансират компании в следваща фаза на растеж. "Големият проблем е, че в момента финансовия свят е като един голям небостъргач, а така наречената бизнес екосистема я гледаме през последния етаж на този небостъргача и тя е там, долу, една гола, зелена градинка. Само че никой не слиза до градинката, ами си пишем имейли. Трябва да се изгради мост на информация и познание между двата свята", изказа се образно предприемачът от Endeavor.


description: Това е ново начинание за куриерската компания

title: КЗК одобри покупката на базата на СОМАТ от Speedy

maintext:
Според отчета на компанията продавач активът е оценен на 63.5 млн. лв.
© НИКОЛАЙ ДОЙЧИНОВ
Комисията за защита на конкуренцията разреши "Спиди груп" да придобие логистичния център на СОМАТ в Горубляне. Това става ясно, от публикуването решение на комисията, с което се разрешава да се осъществи концентрация между "Спиди груп" и активи на "Виена реал естейт". "Спиди груп" е мажоритарният собственик на куриерската компания, а компанията продавач управлява имотите на германската група Willi Betz в страната. Тя е собственик на бившия държавен автомобилен превозвач СОМАТ, който от няколко години изпитва финансови затруднения и разпродава активи.Сделката е разделена на две - придобива се целият имот, който обитава "Спиди", а за останалите сгради в парка се създава смесено дружество, в което контролният пакет от 76% ще е на "Спиди груп". Активът на транспортната компания се предлагаше за продажба и преди време. Цената не е известна, но според отчета на компанията продавач активът е оценен на 63.5 млн. лв. Това е една от най-големите имотни сделки на годината, тъй като се продават сгради с площ над 40 хил. кв.м.Акционери в дружеството купувач "Спиди груп" са Валери Мектупчиян с 67.13%, Георги Гогов с 24.87% и Славчо Панталеев с останалите 8%. Чрез него те контролират над 66% от публичната куриерска компания "Спиди". В нея 25% има френската GeoPost, която в края на 2014 г. влезе чрез увеличаване на капитала, а "Спиди" придоби 100% от капитала на "Геопост България" и румънската DPD. Това позволи на дружеството динамична експанзия в региона. "Спиди груп" не разполага с актив от такъв тип, а компанията куриер Speedy към момента е наемател в около 40 депа в страната. Придобиването на базата ще бъде ново начинание за Speedy - за инвестиция в имоти, които да управлява не само за собствени цели. "Ще продължим да развиваме базата такава, каквато е. Тя е заета почти 90%", коментира Данаил Данаилов, член на борда на директорите на "Спиди".Продажбите на активи на Willi Betz се наложи, след като договорът на СОМАТ за превоз на храни за американската армия в Афганистан е бил прекратен предсрочно и това е изправило компанията пред сериозни финансови проблеми и задължения. В края на 2015 г. "Виена реал естейт" продаде имот на "Мото-Пфое" за 2.7 млн. лв. През лятото е продадена и транспортно-логистичната база в Пазарджик, като това ще помогне за погасяването на още дългове.


description: Новото издание на рейтинга на университетите очерта някои положителни тенденции във висшето образование, но пътят до истинско качество все още е дълъг

title: Къде и какво си заслужава да се учи в България

maintext:
Илюстрация Увеличаване Автор: Инна Павлова Смаляванеа>
Накратко
- Има лека положителна тенденция за нарастване на доходите и намаляване на безработицата сред висшистите.
- Тя обаче все още не може да компенсира недостатъците на българското висше образование - недостатъчно качествен образователен и научен резултат.
- Държавата може да се намеси с финансови стимули, а бизнесът - с подкрепа за професионалното образование.
"Има специалности и професионални направления в определени висши училища, които най-вероятно дългосрочно няма да могат да оцелеят и ще трябва да бъдат закрити. В същото време има незаети ниши, които ще позволят на висшите училища да разкриват нови програми, специалности и направления."
Георги Стойчев, изпълнителен директор на институт "Отворено общество"
Бележка: Класацията е формирана на база реализация на завършилите студенти и връзка с пазара на труда според следните индикатори:
- Среден месечен облагаем доход на завършилите направлението през предходните 5 години (40% тежест)
- % на официално регистрираните безработни сред завършилите през предходните 5 години (25%)
- % на работещите на позиция, изискваща висше образование сред осигурените лица, завършили направлението през предходните 5 години (25%)
- % на социално осигурените лица в България сред завършилите през предходните 5 години (10%)
Източник: Рейтингова система на висшите училища в България 2016
Как използвате резултатите от рейтинга на висшите училища?
"Резултатите от рейтинговата система на висшите училища използваме като ориентир и основа за съпоставка между нашия университет и останалите висши училища в страната, както и за състоянието на цялата система за висше образование. Стимулираме например преподавателите за научни публикации в реферирани издания. Разработваме и развиваме информационни интерактивни системи за работодатели, студенти и алумни, администрирани от кариерния център за подпомагане професионалната реализация на студентите и докторантите."
проф. Велизара Пенчева, ректор на Русенския университет "Ангел Кънчев"
"Използваме резултатите като добър външен поглед към университета. Ценни са ни данни, до които нямахме достъп преди създаването на рейтинга - за заетостта на завършилите студенти, осигурителните прагове, регионалната значимост. Правим анализ на две равнища – за университета като цяло и по професионални направления. От анализите следват планове за действие и конкретни мерки. Например увеличаваме за поредна година приема в направление информатика, обединихме програмите по публична и бизнес администрация, въведохме професионален бакалавър в туризма."
проф. Пламен Бочков, ректор на Нов български университет
"Рейтинговата системата катализира процеси на промяна и конкурентоспособност, необходими за създаване на модерен процес на обучение, нова научна среда и постигане на осезаеми научни резултати. Имаме увеличение на субсидията средно с около 1.5 млн. лв. на година, което позволи материално стимулиране на персонала чрез бонуси, увеличаване на работните заплати и други форми на мотивация на преподавателите на университета. По този начин се стимулира и качеството на обучение."
проф. Виктор Златков, ректор на Медицинския университет - София
"Насочихме политиката на университета към подобряване на оценките от програмна акредитация и на индекса на цитируемост на научните изследвания. Традиционно подобряваме учебната среда и социално-битовите и административните услуги. Има една група индикатори, свързани с реализацията на пазара на труда, върху която трудно бихме въздействали в краткосрочен план, защото са свързани с цялостното икономическо развитие на страната, а и прогнози за бъдещата нужда от специалисти се правят трудно. Все пак се виждат определени тенденции за необходимостта от дадени професионални направления и ние стратегически се насочваме към разширяване на техния капацитет – примерно педагогика."
доц. Магдалена Миткова, ректор на Университет "Проф. д-р Асен Златаров" - Бургас
"Резултатите от приложението на тази система са ориентир за качеството на образование, което дава определено висше училище, и за мястото на това училище сред другите. Използваната методология за оценяване обаче не винаги е обективна и поставя висшите училища в неравностойно позиция. На основа на резултатите Тракийският университет взе решение за увеличаване броя на абонаментите за международни бази данни, за актуализации в правилата за разпределение на целевата субсидия за научноизследователска дейност и за оптимизиране на обучението в докторските програми."
проф. Иван Въшин, ректор на Тракийския университет - Стара Загора
"Смисълът от университетския рейтинг, освен за ориентация на кандидат-студентите, е да насочва политиките във висшето образование. Тази политика е както външна, така и вътрешна за университетите. Като външен фактор, тя трябва да оказва влияние върху политиката на държавата и най-вече като показател за определянето на т.нар. "държавна поръчка" към университетите. За университета ни, това от една страна метод за сравняване с другите университети и същевременно стимул на преосмисляне на политиката на университета и непрекъснат стремеж за поддържане на рейтинговото му ниво."
Технически университет-София
Качество не е първата дума, с която кандидат-студентите или работодателите свързват българското висше образование. През последните години много от 51 висши училища влизаха в новините повече с вътрешните си интриги, отколкото с образователния си и научен резултат. Учениците рядко са ориентирани какви са перспективите на различните професии и изборът на специалност често не е съзнателен.На този фон ежегодната рейтингова система на висшите училища в България хвърля светлина върху това какво можем да очакваме от университетите, техните преподаватели и студенти. Тя дава картина за множество фактори на всяко професионално направление (което обединява много специалности) - от учебната база и процес през реализацията на завършилите студенти до научните постижения на преподавателите. Рейтингът е най-адекватната система, по която може да се направи избор на висше образование в България.Най-новото издание на системата, което беше представено миналата седмица, доказва отново, че, които през последната година дори се увеличават малко . Вече има повод за крехък оптимизъм и по отношение на избора на кандидат-студентите - икономическите специалности все още преобладават, но се вижда ръст в сфери, в които бизнесът изпитва нужда от хора . Някои висши училища пък имат силна добавена стойност за студентите си , които влизат с ниски оценки от училище, но учат непопулярни и трудни специалности, които след това им дават добра реализация. Важна е и регионалната значимост на част от университетите извън столицата , които трябва да обучат бъдещите двигатели на икономиката в областта.Тези положителни тенденции не могат да компенсират натрупваните с годините дефекти на българското образование - например половината от висшистите след завършването си, и ако имаше добре развито професионално образование, можеше да влязат много по-рано на пазара на труда . Рейтингът доказва и старата максима, че ако един университет е добър в едно направление, това не означава, че е добър във всичко. Заради недостига на студенти много висши училища отвориха несвойствени за профила си специалности, в които качеството на обучението не е на ниво. Ако имаше истински пазарен принцип, университетите трябваше да бъдат стимулирани да развиват тези направления, в които са силни, и да затворят тези, в които не са.И тук идва другата много ключова роля на рейтинга - той е ориентир както за кандидат-студенти, така и за ръководствата на висшите училища и за хората, които движат държавните политики във висшето образование. Системата може да послужи на ректорите и деканите да видят кои факултети се справят най-добре в обучението на студенти и в научната си дейност, за да ги стимулират по-активно. Може да им покаже сферите, в които работодателите казват, че ще имат нужда от нови служители през следващите години, за да включат тези специалности в университетските си стратегии. Ректори, с които "Капитал" разговаря, споделят, че вече базират свои решения на данните от рейтинга - например за разширяване на тези специалности, от които бизнесът има интерес, или за допълнително стимулиране на успешни факултети. Някои университетски ръководства обаче настояват за отчитане и на регионалните фактори, и на факта, че реализацията на завършилите в Стара Загора например няма как да е същата като тази в София.Ключът към качество във висшето образование е и в държавните политики, особено във финансирането според резултатите, а не на бройка. Миналата година екипът на предишния министър на образованието и науката проф. Тодор Танев инициира промени, според които тежестта на критериите за качество (програмната акредитация, научната дейност, реализацията на студентите и приоритетът на направлението) във финансирането на висшите училища започна да се увеличава постепенно. От тази година най-малко 25% от субсидията за държавните университети вече трябва да зависи от оценката за качеството им, като този дял трябва да достигне 50% през 2018 г. и 60% през 2020 г.Промяната вече е в Закона за висшето образование, но това е само първата стъпка. Сега трябва да стане ясно как точно се е отразила тази мярка на висшите училища и начинът за определяне на субсидията да бъде прозрачен за всички. Ако Министерството на образованието и науката има волята да наложи тези промени и да устои на лобисткия натиск на някои университетски ръководства, българското висше образование може и да се оттласне от дъното.Очаквайте на 9 декември специалното издание на в. "Капитал", посветено на рейтинговата система на висшите училища.


description: Какви са позициите на основните кандидат-президенти по ключовите политически теми

title: За кого гласуваме в неделя

maintext:
1
2 © Цветелина Николаева
На предстоящите президентски избори ще можете да избирате сред цели 21 кандидатски двойки. Но количеството номинации е по-скоро за сметка на качеството на техните послания. По-голямата част от основните претенденти или изразяват изключително сходни позиции по общественозначимите теми като миграция, външна политика, назначения на президентските квоти, енергетика и съдебна реформа, или... просто не изразяват никаква позиция.Изключения, разбира се, има: Трайчо Трайков и ясните му евроатлантически външнополитически послания, Татяна Дончева и нейната визия за конституционна и съдебна реформа, Красимир Каракачанов и анти-имигрантката му риторика...Ако ви е трудно да се ориентирате измежду основните "пакети" от послания на кандидатите, предлагаме ви кратка таблица, в която са описани водещите послания и позиции на шестимата основни претенденти за президентския пост по ключови въпроси.


description: Оставката на правителството "Борисов -2" беше гласувана и приета с 218 гласа "за" и два гласа "въздържал се" в парламента. Това се случва, след като...

title: Оставката на правителството беше гласувана и приета в парламента

maintext:
© Георги Кожухаров
Борисов заяви още на пресконференция след приключването на изборния ден в неделя вечер, че ще върне мандата на най-голямата партия обратно на президента и няма да опитва да сформира ново правителство преди предсрочни избори.
Оставката на правителството "Борисов -2" беше гласувана и приета с 218 гласа "за" и два гласа "въздържал се" в парламента. Това се случва, след като преди балотажа на изборите премиерът в оставка Бойко Борисов обяви, че правителството ще подаде оставка, ако кандидатът за президент на ГЕРБ Цецка Цачева не спечели изборите.В понеделник сутринта, след като резултатите от изборите станаха ясни, той депозира оставката на правителството.Преди гласуването на оставката протече дебат, който може да проследите тук


description: Форекс брокерът, с когото търгуватe, трябва да е лицензиран инвестиционен посредник

title: Няколко акцента върху търговията на валутните пазари

maintext:
Бумът на форекс пазара през последните години сред трейдърите физически лица се дължи на интернет и мобилните технологии
НАП приравнява форекс трейдърите на еднолични търговци и според нея трейдърите трябва да плащат данък от 15%, а не 10%.
Най-големият пазар в света е валутният. Така нареченият форекс (от foreign exchange market) постига дневни обеми от около 6 трлн. долара, а позиции на него имат от най-големите финансови институции до обикновени трейдъри - физически лица, участващи с по няколко стотин долара. И докато бумът на форекса през последните години сред трейдърите физически лица се дължи на интернет и мобилните технологии, неговата популярност от възникването му до днес е свързана с това, че форекс пазарът де факто е нерегулиран от централен орган. Това е пазар в истинския смисъл на думата.До преди петнайсетина години форексът беше запазена територия за инвестиционните банки. Днес обаче милиони физически лица всеки ден губят или печелят пари, залагайки на една или друга валута в движението й спрямо друга. Все повече инвестиционни посредници (ИП) предлагат форекс като основна услуга от дейността си. Настоящата статия акцентира върху няколко въпроса, на които всеки форекс трейдър в България е добре да обърне внимание.По принцип доходите от разпореждане с финансови инструменти по смисъла на §1, т.11 от допълнителните разпоредби на Закона за данъците върху доходите на физически лица (ЗДДФЛ) са необлагаеми. Форекс сделките обаче не са сделки с финансови инструменти по смисъла на дефиницията от ЗДДФЛ и поради това са облагаеми. Масово българските форекс трейдъри (логично) декларират доходите си от тази търговия като доходи от дейност на лица, които не са търговци по смисъла на Търговския закон (ТЗ). И така тези доходи се облагат с данък в размер на 10%. Националната агенция за приходите (НАП) обаче в отделни свои актове заема малко по-различна позиция. Позиция, която може да струва скъпо на форекс трейдърите. Обосновавайки се с чл.13, ал.5 във връзка с чл.48, ал.2 от ЗДДФЛ във връзка с чл.1 от ТЗ, НАП приравнява форекс трейдърите на еднолични търговци за целите на данъчно облагане и така приема, че данъкът, който трейдърите трябва да плащат, е 15% вместо 10%. Логиката на НАП е, че щом едно лице извършва по занятие валутни сделки, то е търговец и попада в изключението на чл.13, ал.5 от ЗДДФЛ.ТЗ обаче не съдържа легална дефиниция на сделки по занятие. Тъй като трейдърите извършват десетки сделки на ден с валутни двойки, житейски обосновано е за НАП да приеме, че това са сделки по занятие. В общия случай разсъждението на НАП е, че щом в крайна сметка тези хора с това си изкарват прехраната, следователно дейността е по занятие. Наредба №38 от 25.07.2007 за изискванията към дейността на инвестиционните посредници (Наредба 38) обаче съдържа легална дефиниция на сделки по занятие. Съгласно §1, т.7, б."б" сделки по занятие са повече от три сделки с финансови инструменти (търговията на форекс може да се обоснове като търговия с финансови инструменти) с лица, които не са инвестиционни посредници (ИП). Тоест тук за всеки трейдър е важно да е сигурен, че насрещна страна по неговите сделки е ИП. Ако насреща по сделката стои ИП, тя не е по занятие по смисъла на Наредба 38. Тази обосновка може да струва на трейдъра 5% по-нисък данък върху дохода на края на годината и е препоръчително лицата да вземат данъчен съвет, преди да декларират доходите си.Краткият отговор е да. И причините за това са няколко.- Като ИП форекс брокерът следва да спазва изискванията на Директива 2004/39/ЕО относно пазарите на финансови инструменти (приета у нас посредством Закона за пазарите на финансови инструменти). Директивата налага на ИП спазването на определени правила и поведение с оглед максимална защита на интересите на клиентите си. Например ИП е длъжен да прецени доколко клиентът е финансово грамотен, да му разкрие всички рискове от търговията, да не влиза в конфликт на интереси, да му разкрие всички такси, които дължи, и т.н.Така че, ако сте форекс трейдър, вие имате интерес да сключите договор с форекс брокер - лицензиран ИП. Освен всичко по този начин вие ще се ползвате и от защитата на Фонда за компенсиране на инвеститорите на съответната държава, в който всеки ИП е длъжен да прави вноски. Следователно искайте лиценза за ИП на форекс брокера, преди да сключите договор за търговия с него;- Както видяхме по-горе, търговията с форекс брокер ИП може да спести на трейдъра 5% данък върху годишния му доход;- Сключвайки договор с ИП, трейдърът има възможност да подава сигнали и оплаквания за нарушения в местния регулатор на финансовия пазар. Регулаторът трудно може да влияе на дружества, които действат в сивия сектор.Обикновено отговорът е не. Често срещана дейност е едно лице да инвестира във форекс търговия парите на свои приятели, клиенти и т.н. срещу комисиона от постигнатата печалба. За да бъде законообразно, управлението на портфейл следва да се извършва от ИП.Често пъти няколко трейдъра се обединяват в дружество и посредством него инвестират, обосновавайки се, че дружеството просто извършва инвестиции за собствена сметка със собствен капитал. И докато всеки случай е предмет на отделна преценка, логиката, която трябва да следват трейдърите, е, че управлението на чужди пари посредством инвестиции е дейност, изискваща лиценз и съответно всеки, извършващ без такъв, подлежи на административнонаказателна отговорност.Настоящата статия не е данъчен или инвестиционен правен съвет, свързан с конкретна ситуация или субект. За повече информация по засегнатите по-горе въпроси, както и за индивидуална консултация може да се обърнете към автора на e-mail: kaldamukov@tmlawoffice.bg


description: Британските акции бяха ударени от проблемите пред Brexit, паундът поскъпна

title: Разнопосочна сесия за европейските индекси

maintext:
© Staff
Част от европейските индекси прекъснаха негативната серия в четвъртък след шестте поредни сесии на понижение. Общоевропейският EuroStoxx 600 отчете ръст от 0.43% към края на сесията, показвайки че пазарът е в подем. FTSEurofirst 300 потвърди това, покачвайки се с 0.37%, а леко повишение имаха и сините чипове на Европа в EuroStoxx 50, който нарасна с 0.14%.
FTSE 100 се разграничи, понижавайки се с 0.45%. Върховният съд на Великобритания реши, че правителството не може да задейства член 50 на Лисабонския договор, без решение на парламента, което изстреля паунда с над 1% до 1.2447 за долар. Движещата сила зад досегашния ръст на основния индекс на борсата в Лондон беше именно евтината валута, която се очакваше да повиши финансовите резултати на компаниите, които генерират приходи в долари. Минните корпорации станаха жертва на съдебното решение, като акциите на Rangold Resources поевтиняха със 7.25%, тези на Anglo American загубиха близо 3%, а емисията на Glencore се понижи с 1.81%.
DAX се опита да прекъсне негативната серия, но губещите емисии надхвърлиха печелившите. Книжата на Adidas поевтиняха с близо 6%. Днес главният изпълнителен директор на компанията Каспър Рорстед оповести, че ръстът на приходите ще се забави през следващата година, докато производителят на спортна екипировка прави опити да се върне на северноамериканския пазар. Печелившите не липсваха, като акциите на Lufthansa поскъпнаха с 6.12%, а тези на Beiersdorf добавиха 5.09%.
На борсата в Париж акциите на Societe Generale поскъпнаха с над 6% преди обявяването на резултатите за третото тримесечие. Това спомогна индексът САС 40 да се насочи към положителна сесия, подкрепен от другите банкови акции и автомобилния сектор.
Златото премина отново под 1300 долара за тройунция, понижавайки се с 0.71%. По-силният долар и стабилизирането при акциите допринесоха за поновения растеж на благородния метал. Еврото поевтиня с 0.14% до 1.1082 долара, а швейцарският франк загуби 0.15% до 0.9748. Йената се присъедини към паунда и поскъпна с 0.20% до 103.09.
Петролът се озова на петседмично дъно. Неубедителните действия на ОПЕК в посока ограничаване на предлагането все още тегнат над пазара, като заедно със стабилния долар донесоха и спад на котировките. Американският лек петрол WTI поевтиня с 0.40% до 45.16 долара за барел, а сортът брент изгуби 0.11% до 46.82 долара.


description: Корпоративният сезон приключи, а седмицата е бедна на икономически новини. Инвеститорите са насочили погледи към изборите в САЩ във вторник, а...

title: Пазарите ще са под влияние на изборите в САЩ

maintext: Корпоративният сезон приключи, а седмицата е бедна на икономически новини. Инвеститорите са насочили погледи към изборите в САЩ във вторник, а напрежението става още по-голямо след като през миналата седмица разликата между Хилъри Клинтън и Доналд Тръмп се съкрати. В сряда в САЩ ще бъдат публикувани данните за запасите на петрол, в четвъртък са заявленията за помощи при безработица. В петък пазарите ще очакват и данните за потребителските настроения в САЩ.


description: Над 20 акта на НАП са паднали заради спорен процедурен детайл. До седмици се чака тълкувателно решение

title: Всички данъчни дела са блокирани

maintext:
Искането за тълкуване е изпратено на 2 ноември от главния прокурор Сотир Цацаров
© ИВАН ГРИГОРОВ
Има риск всеки, който е бил ревизиран след 2012 г., да се опита да обяви данъчния акт за нищожен.
Стотици дела, с които се оспорват издадени от данъчните ревизионни актове, са временно спрени от съда. Причината е, че в момента се чака тълкувателно решение на Върховния административен съд (ВАС). Искането е изпратено на 2 ноември от главния прокурор Сотир Цацаров, а въпросът е дали е нищожен ревизионен акт, ако е издаден не точно от служителя в НАП, посочен в закона.Дотук се стига след противоречива практика на ВАС. През октомври над 25 от обжалваните ревизионни актове, разглеждани от Първо отделение на съда, са обявени за нищожни. Спорът е по процесуални нарушения, свързани с промени в Данъчно-осигурителния процесуален кодекс (ДОПК) от далечната 2013 г., а не по съществото на присъдените данъчни задължения на фирмите.Практиката на съда обаче поставя под въпрос всички ревизии, извършени от НАП от 2013 г. насам, защото те могат да бъдат отменени със същите аргументи. Интересът е за стотици милиони, за които изведнъж държавата може да се окаже длъжник.Губещ от ситуацията е и бизнесът, който иска да обжалва пред съда своите ревизионни актове по същество, тъй като ще трябва да изчака да излезе тълкувателното решение на ВАС. Според данъчни адвокати в момента масовата практика е подобни дела да се спират – или по искане на служителите на НАП, или от самите магистрати.Една част от магистратите оспорват компетентността на органите, които издават ревизионните актове. Според тях такова право имат само служители, заемащи експертни длъжности (т.е. обичайно ниско в йерархията) в НАП, тъй като те отговарят на изискванията на чл. 118, ал. 2 от ДОПК. В същото време чл. 119, ал. 2 от същия нормативен акт казва, че ревизионните актове се издават съвместно от органа, възложил ревизията, и от ръководителя ѝ.Съдиите от Първо отделение на ВАС приемат, че когато ревизионният акт е издаден от началник на сектор, който не е сред изрично посочените в чл. 118, ал. 2 от ДОПК, този акт е нищожен. Много от делата са подписани с особено мнение от съдия Йордан Константинов, който е председател на Първо отделение във ВАС. Той застъпва тезата, че е много по-логично някой от по-високо йерархическо ниво – директори на дирекции, началници на сектори и отдели, да бъде определен да издаде заповедта за възлагане на ревизия и в това си качество да участва в издаването на ревизионния акт. Становището му се споделя и от колегите му от Осмо отделение на ВАС, които не виждат разминаване в законодателството и гледат подобни дела по същество.Ако тълкувателното решение на ВАС потвърди тезата на съдиите от Първо отделение, има потенциална възможност всеки, който е бил ревизиран след 2012 г., да се опита да обяви акта за нищожен. От НАП не коментираха колко са ревизиите, направени за този период, но твърдят, че след всяко подобно дело ще влязат на нова ревизия за същия период от време. Печеливши може да са тези данъкоплатци, на които задължението междувременно е изтекло по давност. Хаосът като цяло обаче ще е голям, предричат данъчни адвокати."При подобно развитие на казуса НАП ще загуби време и усилия да прави повторни ревизии, ще загуби и бизнеса, защото проверките му костват нерви и време", твърди данъчен консултант.Повечето източници, с които "Капитал" разговаря, обаче твърдят, че тълкувателното решение ще е в полза на приходния орган и няма да се създаде хаос. Планът е то да е факт преди Нова година.От НАП не коментираха колко са ревизиите, направени от началото на 2013 г. досега. Според източници от управляващите загубите за държавата ще са в размер на стотици милиони левове при най-песимистичния сценарий. Затова още при второ четене на данъчните закони за догодина председателят на бюджетна комисия Менда Стоянова предложи промяна в ДОПК, така че в бъдеще да не възниква подобен казус.


description: Кандидатът на ГЕРБ обяви, че е готова да внесе законопроект за изменение на конституцията за намаляване на парламентарната квота във ВСС

title: Цачева пое курс към съдебна реформа, за да получи подкрепа от Трайков

maintext:
Трайчо Трайков заяви, че няма да подкрепи Цачева по инерция и че тя ще трябва да убеди избирателите му, че ще настоява и за радикална съдебна реформа, ако иска подкрепата им
напусне блока и ще задвижи нов политически проект. По-късно той все пак уточни, че решението за подкрепа или не за Цачева ще бъде взето в петък на Националния съвет на партията.
Дончева: Няма как Цачева да прегърне реформата между сряда и петък
Лидерът и кандидат за президент на "Движение 21" Татяна Дончева ("Движение 21" - НДСВ) обяви на специална пресконференция, че на балотажа няма да подкрепи нито ген. Румен Радев, нито Цецка Цачева. Тя припомни, че от самото начало на кампанията категорично е обявила, че е срещу статуквото, и определи останалите двама кандидати за президентския пост като част от него. "Няма как Цецка Цачева да прегърне съдебната реформа между сряда и петък. Всичко беше в ръцете им и те го смачкаха, само смениха кожата на вълка. Не може да вярваме, че ген. Радев ще прави съдебна реформа, при положение че БСП бяха срещу нея в парламента", заяви Дончева.
Парадоксалното е, че именно Цачева през юни като председател на парламента обяви правосъдната система за реформирана, а по-рано през пролетта не допусна за разглеждане от парламента седемте предложения на "Правосъдие за всеки" за съдебна реформа. Именно заради неслучилата се съдебна реформа ДСБ пък напусна управляващото мнозинство миналия декември като протест срещу отказа на ГЕРБ да подкрепи точно споменаваните сега от нея реформи. Антикорупционният закон на Меглена Кунева пък също бе бламиран от парламентарното мнозинство на ГЕРБ в продължение на една година, а след като бе преправен, вече четири месеца чака да влезе на второ четене в пленарната зала."Аз съм готова като президент да внеса законопроект за изменение на конституцията в частта за съдебната власт. Например намаляване на квотата на парламента във ВСС", заяви Цачева пред "Нова тв" във вторник сутрин. След това обясни, че нейният подпис бил първи под първоначалния проект за съдебна реформа, който претърпя крах и с гласовете на ГЕРБ, а след това оставка подаде правосъдният министър Христо Иванов. "Аз съм го подписала това нещо, но тогава, когато стана ясно, че има друго мнозинство, сме минали една стъпка назад", обясни Цачева.Цачева поиска подкрепа от всички граждани, които изповядват център-дясна идеология, и посочи, че изборът на 13 ноември ще бъде избор на ценности.След срещата на Цачева с ДБГ и СДС в понеделник, двете партии обявиха подкрепа за нея на балотажа.Във вторник подкрепа за Цачева дадоха и от Гражданския съвет на РБ, като призоваха симпатизантите си да гласуват против Радев. Такава засега няма обаче от ДСБ. Лидерът на партията Радан Кънев в понеделник реагира остро и заяви, че ДСП щеНа Цачева предстои разговор и с кандидат-президента на Реформаторския блок Трайчо Трайков, който не присъства на срещата в понеделник. "Първо, срещата не трябваше да се провежда в сградата на СДС, тъй като те не са се явявали на изборите. Второ, Цачева не взе участие в редица дебати. Нейният щаб предпочете да я скрие. Сега тя трябва да убеди всички десни избиратели да гласуват за нея", коментира по този повод Трайков пред БНТ. "Ако тя иска да се опита да привлече хората, които са гласували за мен, трябва да ги убеди, че би се ангажирала да настоява за радикална реформа на правосъдната система, че има абсолютно ясна геополитическа ориентация, че поставя човешките права без никакво условие пред политическите съображения", обясни той.Тези събития се развиват на фона на обвиненията на Бойко Борисов към Реформаторите, че по време на вота са влезли в колаборация с БСП и ДПС.


description: Полетите на RyanAir и Wizz Air доведоха до ръст на туристите. Вижте какво ги привлича в столицата

title: Фотогалерия: Защо в София има все повече чужденци?

maintext:
11/13
Специализираните турове, които запознават туристите с храната и културата на България, също се радват на растяща популярност. Един от тях е т.нар. комунистически тур, към който според организаторите, проявяват интерес най-вече млади хора, които не са живяли в това време, но са слушали разкази от родителите си и са любопитни да научат повече.
Автор: Надежда Чипева


description: Дружеството все още не е решило дали ще обжалва решението на регулатора

title: КЗК санкционира онлайн търговеца Fashion Days за заблуждаваща реклама

maintext:
Регионалният мениджър Невена Алексиева обясни, че дружеството все още не е решило дали ще обжалват решението.
© Юлия Лазарова
Комисията за защита на конкуренцията установи нарушение на дружеството "Фешън Дейс Шопинг" (което представлява онлайн търговецa Fashion Days у нас) за заблужаща реклама по Закона за защита на конкуренцията. Наложената имуществена санкция е в размер на 119 845 лв. или 0.5 % от нетните приходи от продажби на дружеството за финансовата 2015 година.
КЗК се е самосезирала през май месец за обявената на сайта www.fashiondays.bg великденска промоция, в която се предлагала 25% отстъпка за всички стоки. Комисията е установила, че цените на някои от стоките са били значително завишени непосредствено преди промоцицята, за да могат да бъдат обявени по-големи намаления.
Промоция или не
Великденската промоция е била под наслов "Специално за Великден! 25 % отстъпка за всички продукти. Промо код: EASTER25SPECIAL. Промо кодът е валиден за ограничен период при поръчки над 130 лева."
След като се е самосезирала, КЗК е направила проучване и е установила, че цените на конкретни продукти са значително завишени по време на промоцията в сравнение с периода преди началото на кампанията. "По този начин е налице възможност за заблуда на потребителя, като се създава невярна представа, че редуцираната с посоченото намаление цена, на която може да бъде придобита стока, включена в тази промоция, е много по-изгодна спрямо цената, на която може да бъде закупена от същия сайт извън кампанията", констатира КЗК. Освен това комисията твърди, че се засягат и интересите на конкурентите и има вероятност за изкривяване в търсенето.
В своето становищe онлайн търговецът твърди, че е действал "изцяло в съответствие със законодателството". "На първо място, ответното дружество заявява, че процесната промоция не е свързана с намаление на цените (за разлика от предходни промоции), а с предоставянето на условна отстъпка", обясняват от дружеството.


description: В класацията на GEDI са включени 137 държави, САЩ остава лидер за трета поредна година

title: България е 82-ра по предприемачество в света

maintext:
Нивото на предприемачество в България наистина е ниско - едва 3.5%, но това показва потенциал за нарастване, посочват от "GEM България"
© Анелия Николова
22
трлн. долара може да бъдат добавени към глобалния БВП, ако всяка държава повиши индекса си с 10%.
Социалистическото наследство в "развиваща се Европа" може да се окаже изненадващо устойчиво, смятат авторите на изследването.
Как се изготвя индексът
Глобалният предприемачески индекс (GEI) е базиран на три подиндекса – начин на мислене, способности и стремежи. В основата им стоят различни индивидуални и институционални променливи. Индивидуалните променливи са от проучването Global Entrepreneurship Monitor (GEM) и на практика за първи път в него са включени данни от реално проучване в България, тъй като първият националнен доклад излезе тази година. Институционалните променливи се взимат от различни източници като Transparency International (Индекса за възприятие на корупцията), ЮНЕСКО (брой студенти и брутни разходи за научноизследователска и развойна дейност), Световния икономически форум (инфраструктура, регулации, научни институции и наличие на учени, ниво на развитие на бизнеса, възприемане на технологиите и възможности за трансфер на технологии, обучение на персонала, пазарно господство, рисков капитал), ООН (урбанизация), фондация Heritage и Световната банка (икономическа свобода, права на собственост, трудова свобода, ОИСР (държавен риск) и др.
България е на 82-ро място от 137 държави в света по предприемачество. В региона на Европа страната също е надолу в класацията, като след нея остават само три държави. Това показват резултатите от последния Глобален предприемачески индекс, който се изготвя от GEDI (Глобалния институт за развитие на предприемачеството).Данните не са изненадващи, след като публикуваното наскоро първо национално проучване на GEM показа, че едва 3.5% от българите се заемат с предприемачество. На практика индикаторите на GEM формират над 50% от глобалния индекс, а останалите показатели са от проучвания на различни международни институции (виж карето). Тъй като в доклада на GEDI за 2017 г. България за първи път е включена с данни от националното проучване, засега не може да се каже дали предприемаческата среда се подобрява или не.В световен мащаб за трета поредна година в класацията начело остават САЩ, а седем от десетте държави с най-висок индекс са западноевропейски.Глобалният предприемачески индекс (GEI) за 2016 г. нареждаше България на 46-о място. Тази позиция обаче беше определена въз основа в голяма степен на усреднени GEM данни от Румъния и Черна гора от различни исторически периоди, което е позволено според методологията. Затова сегашното 82-ро място всъщност не е спад от предишния ранкинг, уточниха от "GEM България". От там добавят, че нивата на предприемачество в България и някои от индикаторите наистина са доста ниски в момента, но това показва потенциал за нарастване.В доклада на GEDI също се посочва, че сравнения не могат да се правят. "Като цяло когато една страна се присъедини към GEM, резултатите й при реално отчитане са доста близи до използваните дотогава усреднени оценки (разликата е около 10%, рядко 20%). България обаче се оказва голямото изключение", уточняват авторите на проучването.Както и в предишни години на челни позиции в GEI за 2017 г. са предимно англо-саксонски и западноевропейски държави. За трета поредна година на първо място остава САЩ. Голямата изненада е изкачването на Швейцария от осмо на второ място. Тъй като резултатите на страните в челната десетка са много близки, дори и малки промени в индекса могат рязко да променят мястото на отделните държави, уточняват авторите на доклада. Иначе като цяло седем от десетте топ държави са европейски, а три от петте скандинавски страни са в топ 10. От по-големите европейски държави единствено Обединеното кралство влиза в челната десетка, докато Германия и Франция например се нареждат съответно на 12-о и 13-о място.В Европа съществуват значителни вътрешни разделения, се посочва в доклада. От едната страна са "старите" западни и северни страни, които са сред икономически най-развитите в света. От другата страна са страните от "развиваща се Европа", в която влизат бившите социалистически държави. Те носят наследството на индустриална инфраструктура, доминирана от тежките индустрии, на слаби предприемачески традиции и най-вече на слаби традиции на инициатива и поемане на отговорност, смятат авторите на проучването. Според тях това наследство може да се окаже изненадващо устойчиво и в крайна сметка да бъде преодоляно едва след смяна на поколението.Данните от проучването показват, че страните с по-високи доходи като цяло имат по-добре развита предприемаческа екосистема, както и че няма богата страна с много ниско ниво на предприемачество. За брутния вътрешен продукт обаче роля имат и много други фактори, предупреждават авторите. Така например страни богати на природни ресурси като тези от Персийския залив или Норвегия имат много висок БВП в сравнение с оценката им по предприемачество. При Сингапур и Хонконг пък например влияние върху силната им икономика оказват голямата урбанизация и концентрацията на икономическа дейност. Това означава, че предприемачеството не прави задължително една държава по-богата, а по-скоро че има различни начини за постигане на богатство. Вярно е също, че високите доходи не са достатъчни за развитие на предприемачеството, а значение имат също икономическата структура и културните качества.Въпреки това наблюдаваните връзки показват, че повишаването на БВП може да бъде резултат от промени, които подобряват GEI резултата. На базата на тази връзка авторите на доклада изчисляват, че ако всяка държава повиши индекса си с 10%, това може да добави 22 трлн. долара към глобалния БВП. Оценката за България показва, че такова подобряване на нивото на предприемачество би увеличило БВП със 16 млрд. долара.


description: Допитване до анализатори показва, че една пета от тях смятат, че страната ще напусне валутния съюз в следващата една година, предава Reuters. Това е...

title: Шансовете Италия да напусне еврозоната растат, но все пак са под 30%

maintext:
Примиерът на Италия Матео Ренци
© Tony Gentile
Допитване до анализатори показва, че една пета от тях смятат, че страната ще напусне валутния съюз в следващата една година, предава Reuters. Това е най-високият процент който Италия е достигала от старта на анкетата през 2012 г.
Опасенията на инвеститорите от нова нестабилност в ЕС водят до червено начало на сесията. DAX се понижава с 0.27%, а емисията на Lufthansa губи 2.23% от цената си заради продължаващата стачка на пилотите. В Париж, САС 40 се свива с 0.04%, а FTSE 100 се спада с половин процент. Сред британските акции губещи са банките и минните компании.
Информацията е актуална към 10:20ч.


description: Енергийната компания иска да успокои инвеститорите си преди референдума в Италия

title: Enel изкупува обратно акции за 2 млрд. евро и повишава дивидентите

maintext:
Бъдещето на Enel зависи от това дали правителството на Матео Ренци ще продължи да работи
© Stefano Rellandini
Плановете на Стараце за следващите три години са компанията да инвестира 4.7 млрд. евро в дигитализация. Тя ще включва не само електрическата мрежа на компанията чрез инсталирането на смарт електромери, но и замяната на стари технологии в електроцентралите с нови. "Всичките ни машини, всичките ни
централи и всичките ни структури трябва да бъдат дигитализирани, за да станат по-ефективни, да произвеждат повече и да работят по-добре", казва Стараце. Той е начело на компанията от 2014 г. и е основната движеща сила зад преструктурирането на Enel.
Големият проблем за него е, че акциите на Enel се търгуват само на борсата в Милано, а страната има сериозни икономически проблеми и при падане на правителството на Ренци е възможно да се стигне до още по-големи проблеми за бизнеса. Референдумът, който ще се проведе на 4 декември, засяга въпроси за конституционна реформа. Тя би довела до сериозно намаляване на властта на италианския сенат и по-трудно регионалните власти да спират важни инфраструктурни проекти.
Италианската енергийна компания Enel смята да изкупи обратно свои акции на стойност 2 млрд. евро и да повиши дивидентите, пише Financial Times. Водещият доставчик на газ и електроенергия в страната търси начин да успокои инвеститорите и да привлече нови. В момента компанията е в лошо положение, след като има възможност след две седмици правителството на Матео Ренци да падне след свикания от него референдум, което би вкарало страната в пореден период на нестабилност. Ренци сам обяви, че ако предложените политически реформи в референдума не се приемат, той ще подаде оставка.Изкупуването на акции е основно изискване от страна на инвеститорите. Ако то се случи, би било първото успешно изкупуване на акции в историята на компанията. Малко след обявяването на решението акциите на компанията повишиха цената си с 3.2%.Пред Financial Times Франческо Стараце, главният изпълнителен директор на компанията, коментира, че изкупуването има за цел "акционерите да получават по-голяма част от дивидентите", които са се увеличили заради по-доброто представяне на компанията. Enel е в период на сериозно преструктуриране от две години. "Печалбата ни е значително по-голяма, така че това трябва да доведе или до по-голям растеж, или до по-добри печалби, или и до двете", коментира още той.


description: Членът на ЦИК Цветозар Томов: Реалната активност на референдума е много висока, резултатите му трябва да се зачетат

title: Трябва много да се внимава, когато се задават въпроси за референдум

maintext:
Цветозар Томов е член на ЦИК от 2014 г. Социолог с дългогодишна частна изследователска дейност. Доцент по социология с 15 години академичен стаж до 2011 г.
© Надежда Чипева
- Не мога да кажа дали това бяха най-честните избори. Но откакто съм в ЦИК това бяха изборите с най-малко нарушения, сигнали за нарушения или напрежения в изборния ден, като изключим опашките, които се образуваха на 6 ноември в края на деня. На втория тур и опашки нямаше.- Има такава опция в кодекса - след приключването на всеки избор ЦИК представя доклад пред парламента, който включва анализ на практиките и предложения за промени в законодателството. Такива предложения се съдържаха и в досегашните доклади.Ако искаме да имаме нормален изборен процес, ЦИК трябва да е господар на изборния процес, но в хода на кампанията трябва да изпълнява закона такъв, какъвто е, без да се оправдава с него. Коментари и законодателни предложения трябва да се правят след като приключат съответните избори. Препоръчително е също така да има по-добра комуникация между парламента и ЦИК, когато се правят промени в ИК. Ще е добре, ако ЦИК участва по-активно в обсъждането на промените в изборното законодателство, но това не зависи само от комисията.- Няма сериозно основание за този скандал. Инициативният комитет на Светослав Трифонов поведе тая кампания вероятно поради разбираемата болка, че не достигнаха много малко гласове, за да стане задължително за парламента решението на референдума. На второ място, влияние оказа и информацията, обявена на страницата на ЦИК, за регистрирани в протоколите 13 792 случаи на бюлетини, намерени без плик в кутиите. В огромното си множество тези данни се оказаха резултат на технически грешки - по невнимание или от некомпетентност СИК е пренесла в тази графа общия брой на гласувалите в секцията, вместо само броя на бюлетините без плик. Тази грешка е очевидна и лесна за отстраняване, в много протоколи е отстранена още в РИК при приемането на протоколите на СИК и вкарването на данните в електронната система на "Информационно обслужване". Но в 43 протокола на 43 СИК тя е пропусната. А Инициативният комитет на г-н Трифонов разпали скандала преди ЦИК да е завършила повторното въвеждане на анализа на несъответствията, където подобни грешки не оцеляват.- Всички протоколи на всички СИК са качени на сайта на ЦИК и който има някакви съмнения, може сам да провери на какво се дължи това.Освен това, тук става въпрос и за елементарна логика. Конкретната техническа грешка се състои в погрешно попълване на една от графите в протокола на СИК (точка 4), където трябва да бъдат отбелязани само бюлетините без плик, но вместо това там механично е пренесен броят на всички гласували в секцията. Г-н Трифонов настоява да се преброят още веднъж всички тези бюлетини без плик, т.е. да се добавят към числото на намерените пликове, което означава във всички тези секции ние да броим всеки вот за два – може да са гласували общо 400 човека, толкова са се и подписали в избирателния списък, но по логиката на г-н Трифонов там трябва да се отчете изборна активност от 800 човека. Да, действително ЦИК не може да поправя протоколи на СИК, но има право да отстранява явни фактически грешки при анализа на несъответствията, и точно това е направено. Аз съм напълно убеден в съдебното решение.Важно е да се знае, че данните от всеки секционен протокол се вкарват в електронната система на "Информационно обслужване" два пъти – веднъж в РИК, и веднъж в ЦИК. След това първото и второто въвеждане се сравняват и всички протоколи, при които има разлики или несъответствия се проверяват от двама членове на ЦИК независимо един от друг, това се нарича анализ на несъответствията. Този анализ на несъответствията също се публикува – протокол по протокол.Грешки винаги има. При тези избори на анализ на несъответствията бяха подложени 345 протокола само от референдума. На президентските избори отделно. При това, тези избори бяха доста чисти - само около 3 % от протоколите са имали грешки. В други случаи са стигали и до 7-8%. Имали сме случаи да анализираме над 1000 протокола.Факт е, че остават и неотстранени грешки – ако внимателно се погледнат обобщените резултати и от президентските избори, и от референдума, и от всички български избори, ще се установи известно незначително разминаване между числата. Това се дължи на неотстранени грешки, когато при анализа на несъответствията не може да се прецени кое е вярно. В такива случаи ЦИК трябва да прецени дали тези грешки оказват такова сериозно влияние върху резултата от изборите, което да налага да се вземе най-трудното решение – да се отворят повторно чувалите и да се преброи наново. Малките разлики се оставят, защото нямат сериозно отражение върху резултата.- Да, то се дължи именно на такива грешки. Но за 3,5 млн. гласували на референдума тези разминавания са от порядъка на няколкостотин по отделните въпроси. Преценили сме, че тези разлики - не повече от 1-2 стотни от процента, не влияят съществено на политическия резултат от референдума, защото отговорите с "да" и на трите въпроса са много убедително над 50 %. На активността пък съвсем не влияе, защото тя се изчислява по броя на намерените в кутията пликове.- Първо, защото го пише в закона за прякото участие на гражданите в управлението. Второ, защото от трите артефакта, които избирателят оставя, когато гласува – подпис в избирателния списък, бюлетина и плик, е логично да се очаква, че най-голямото число ще бъде броят на намерените пликове. Избирателят пуска в урната плик, а дали вътре има бюлетина или преди това той си я е сложил в джоба – няма как да се знае. Затова броят на бюлетините е с около 2000 по-малък от броя на пликовете. Що се отнася до подписите – има случаи в суматохата да си вземе личната карта и да тръгне без да се подпише.На всички избори и навсякъде в света има грешки и нарушения. Мен обаче особено ме подразни, че в "Шоуто на Слави" си позволиха да пуснат кадри от заснето фалшифициране на избори в друга държава, за да компрометират нашите избори. Не им прави чест.- Не мога да коментирам, но е редно да понесат отговорност за това.Те искат ЦИК да носи отговорност за всяка грешка, допускана от 12 340 секционни комисии с около 90 000 работещи в изборния ден, а те да не носят отговорност за собствените си грешки. Ако е грешка.Формално ЦИК контролира целия изборен процес, но е близко до ума, че прекият контрол на ЦИК върху СИК е невъзможен, затова тя се намесва като арбитър само там, където РИК не могат да се справят. Многократно в тази кампания чух обвинение към ЦИК, че е назначила такива членове на СИК, които са неподготвени и не могат да се справят. Затова държа да спомена, че ЦИК не назначава членовете на СИК, тя няма такива правомощия. СИК се назначават от РИК по предложение на партиите. Така е по закон.- Понеже дотук много говорихме за Инициативния комитет на Слави Трифонов: аз приемам тяхната политическа теза относно референдума като основателна и справедлива – че достатъчно много българи са гласували, за да задължат политиците да се съобразят с референдума.- Заедно с дописаните в изборния ден избирателите по списък даже надхвърлят 7 милиона. Но дали действително са толкова избирателите с право на глас, е много спорен въпрос. Толкова са описани в избирателните списъци в страната по данни на ГРАО на база на постоянния адрес, вписан в документите им за самоличност. Но голяма част от българите не живеят на постоянните си адреси, включително почти всички, които живеят извън страната. Колко точно са те, аз не знам, даже не зная откъде мога да направя точна справка. Но доколкото съществуващата система за регистрация ги задължава да дават постоянен адрес в страната, те се оказват вписани в избирателните секции тук, без практически да могат да гласуват в страната. В същото време, много от гласуващите в чужбина са били обективно възпрепятствани да гласуват. Така че аз не приемам аргумента, че трябва да правим преценката за реалното участие спрямо 7 милиона гласоподаватели. Мисля, че реално броят на избирателите в България е между 5,5 и 5,7 млн., което прави реалната активност на референдума над 60%. И на трите въпроса отговорите с "да" бяха убедително много.Извън това, не е много справедливо изискването да се достигне активността от последните парламентарни избори. То фактически неглижира референдумите, защото е добре известно, че традиционно активността е най-висока на парламентарните избори. А в случая почти стигнахме тази активност от 2014 г. Така че, независимо от моето лично отношение към предложенията на този референдум, аз нямам никакво съмнение, че той е легитимен и отразява мнението на достатъчно много българи, за да бъде взет предвид. Друг е въпросът дали за всичко трябва да питаме на референдум, защото не искам да си представя какъв би бил резултатът, ако примерно проведем референдум "за и против смъртното наказание".Моето отношение към референдумите по принцип не е много положително. Мит е, че този акт е едва ли не най-демократичният, защото е пряка демокрация.- Референдумите имат два много тежки недостатъка. Единият е, че решенията, взети чрез референдум, не са ограничени във времето, т.е. ние днес да предрешаваме едва ли не живота и съдбата на следващото поколение. Различно е, когато избираш кой да поеме мандат да упражнява власт - в един момент, след четири или пет години ефектът от гласуването ще изчезне и следващото поколение ще може да гласува по различен начин, ако желае. Докато тук едно обусловено от моментната ситуация решение се екстраполира до безкрайност.- Теоретично да. Но процедурата е трудна и това налага да сме внимателни при провеждането на референдуми по въпроси, които в някакъв смисъл отразяват текущата конюнктура.Вторият тип въпроси, по които категорично не бива да се произвеждат референдуми, са въпроси, които засягат права на отделни групи хора, защото референдумът напълно игнорира волята на малцинството. Това е начин тези малцинства да бъдат дискриминирани от мнозинството.С две думи - референдумът е нож с две остриета и трябва да има публичен контрол върху темите, които могат да бъдат подлагани на допитване.И накрая – референдумите могат да бъдат полезни, ако хората са в състояние да дават информиран вот, иначе вотът не отразява някакви масови нагласи в обществото.- Личното ми мнение е, че не беше достатъчно информиран. Кампанията беше вяла, партиите не се включиха. Кампанията за референдум трябва да е много по-дълга във времето. Един месец е недостатъчен, особено за такива въпроси. Вероятно самият дизайн на кампанията трябва да е различен. Това че медиите масово се напълниха с послания от типа "Гласувай "да" за референдума!", "Гласувай "не" за референдума!" не е информационна кампания. Акцентът би трябвало да е върху отговора на въпросада гласувам с да или не, какво ще последва при едното или другото решение. Почти нищо такова нямаше. И понеже хората виждат пренебрегването, даже очевидната съпротива срещу референдума от партиите и имащите власт, донякъде гласуването с "да" се превърна в заявка за опозиционно действие. Без оглед на съдържанието на това "да". Струва ми се, че в момента референдум на каквато и да е тема ще доведе до превес на отговорите "да".- Не мисля, че е омагьосан кръг. Въпреки недостига на 12-13 000 гласа, решенията на референдума следва да бъдат зачетени, това е морално задължение. И няма нищо трагично в това.- Мисля, че е малко пресилено. Със сигурност мажоритарното гласуване няма да има очаквания ефект на панацея за всички политически проблеми. Проблемите на изборния процес и състоянието на политическата върхушка в България не могат да бъдат решени чрез изборни технологии.Но мисля, че са пресилени и прогнозите, че мажоритарното гласуване ще доведе до пълна доминация на една или две партии в парламента, а малките партии ще загинат. Всички партии имат някакви точковидни влияния, където могат да съсредоточат усилията си.Картината ще е по-шарена, а основният риск е местният бизнес и местните силни на деня много силно да контролират изборите. Много е вероятно да се види, че мажоритарната система създава повече проблеми от пропорционалната, но не бих нарекъл крайния резултат катастрофа.- Винаги е било така на президентските избори, независимо какви са интерпретациите.Хайде да се върнем назад през 2001 г. например. Първанов по всички демоскопски сондажи изоставаше чувствително от Петър Стоянов, а изборите бяха произведени по-малко от 6 месеца след съкрушителната победа на НДСВ, които обявиха подкрепа за Стоянов, макар и с половин уста. Така зад Стоянов стояха първата и втората партия на парламентарни избори, взели около две трети от гласовете 6 месеца по-рано. БСП беше трета политическа сила на тези избори и въпреки това те завършиха с победа на Първанов.През 2006 г. никой не очакваше такава съкрушителна победа на Първанов, който беше доста нехаресван. Но не се появи мажоритарна кандидатура, която да му се противопостави, и той спечели категорично.През 2011 г., въпреки огромното електорално превъзходство на ГЕРБ, изборът между Калфин и Плевнелиев беше на кантар.По-скоро може да се разсъждава за някакъв рефлекс на избирателя да не дава всичката власт в ръцете на една партия, на един човек. Но аз не изключвам при едни предсрочни парламентарни избори чуващите се мнения за политическата смърт на ГЕРБ да се окажат преждевременни.Оценките за политическата ситуация в интервюто са лично мнение на Цветозар Томов и по никакъв начин не ангажират ЦИК.


description: Компаниите понесоха критика заради изборите в САЩ

title: Google и Facebook ще се борят с фалшивите новини

maintext:
Главният изпълнителен директор на Facebook Марк Зукърбърг не смята, че социалните мрежи са могли да наклонят везните в изборите за президент на САЩ.
© Pool
Според критици на двете компании разпространението на невярна информация е оказало влияние върху крайния резултат на президентските избори в САЩ.
Услугата на Google AdSense, която е водеща в интернет и позволява на сайтовете да имат реклами на страниците си, е главният генератор на доходи за много от онлайн публикациите, включително и фалшивите сайтове. Новата политика на Google няма да успе
е да премахне фалшивите новинарски сайтове от резултатите на търсачката заради сложните алгоритми, които ползва, но може да остави подобни сайтове без голяма част от приходите им. От Google обявиха, че са работили по тази смяна на политиката на компанията още преди изборите в САЩ.
Победата на Доналд Тръмп в изборите се оказа шок за почти целия свят, но особено тежко приеха новината компаниите от Силициевата долина. Деф Луис, инвеститор във фирмата Founders Fund,
смята, че голяма заслуга за това има самата технологична индустрия. Според него на социалните мрежи е била дадена прекалено голяма свобода, а във Facebook са циркулирали фалшиви новини, подкрепящи и двете страни. Основателят и главен изпълнителен директор на Facebook Марк Зукърбърг от своя страна отговори, че "над 99 процента от това, което хората виждат и споделят в социалната мрежа, е истинска, чиста информация". Той добави още, че е много малко вероятно подобни новини да наклонят везните в която и да било посока.
Google и Facebook ще започнат съвместна работа за справяне с фалшивите новини, които се разпространяват чрез търсачката и социалните мрежи, пише Bloomberg. Причината са засилените критики към двете компании, които включват и обвинения, че те дават платформа за разпространение на невярна информация. Конкретният случай, който се използва за главен пример, са изборите за президент на САЩ, където според много критици разпространението на невярна информация е оказало влияние върху крайния резултат.Alphabet - компанията майка на Google, коментира в понеделник, че ще спре да дава възможност на сайтовете, които пускат фалшиви или манипулирани новини, да използват рекламите на Google, чрез които много от тях се финансират. Компанията обаче няма да спре да индексира подобни сайтове и цялостно не взима най-тежките възможни мерки срещу тях. "В бъдеще ще ограничим рекламите, които предлагаме в сайтове, за които смятаме, че пускат невярна информация и няма ясна информация за това кой е собственик и автор", коментира Андреа Фавил, говорител на Google.Facebook от своя страна ще започне кампания за изясняване на вече съществуващите правила. Тя също ще отдръпне рекламите си от сайтове, за които не е сигурно, че са легални, или разпространяват невярна и подвеждаща информация.Google беше критикувана в понеделник, защото първият резултат при търсене за резултатите от изборите е бил Wordpress блог, който не е бил верифициран. Oт Google са се справили с проблема сравнително бързо. "В този случай очевидно имаме грешка, но постоянно работим върху алгоритмите си", коментира Фавил.


title: Съдебно-промишлен комплекс

maintext:
При посещението си в "Авионамс" през август премиерът Бойко Борисов малко преждевременно се представи за собственик на завода. Три месеца по-късно вписване на акционерни промени няма.
© Пресцентър МС
Темата накратко:
- За военните дружества, придобити с пари от КТБ, се водят заплетени съдебни битки.
- Докато държавата опитва да национализира "Авионамс", тя и синдиците на банката не се борят за далеч по-големия "Дунарит".
- В русенския завод фронтът е между мениджмънта, опитващ да прехвърли контрола в ръцете на "Емко", и Делян Пеевски.
"За мен е ясно едно. Такова нещо няма. Някой вероятно е заблудил премиера, тъй като има висящи дела и няма решение на всички инстанции. В Търговския регистър няма други вписвания и е ясно кой е собственик в момента."
Асен Бабански
изпълнителен директор на "Хедж инвестмънт България" по повод димите на Борисов, че държавата е купила "Авионамс"
"Върнахме си ремонтния завод "Авионамс". Това звучи като една от онези типични реплики на премиера в оставка Бойко Борисов за печелене на червени точки пред подходяща аудитория. Първо той я изстреля през август при посещение във въздушната база в Граф Игнатиево, където е и самото ремонтно предприятие, и там тя резонира добре сред летци и механици. А втория път премиерът използва темата в интервю насред президентската капания, където кандидатът на ГЕРБ Цецка Цачева губеше на първи тур от бившия началник на военновъздушните сили Румен Радев.И двата пъти обаче, както често се случва с ентусиазма на Борисов, той беше малко преждевременен и преувеличен. Всъщност въпреки волята на държавата да национализира завода още през пролетта, съдбата на неговата собственост засега е аналогична на тази много други дружества от орбитата на фалиралата Корпоративна търговска банка (KTB) - в ръцете на съда. Настоящият основен акционер в "Авионамс" - "Хедж инвестмънт България", се предполага, че продължава да е в сферата на влияние на собственика на банката Цветан Василев, и обжалва процедурата на търга организиран от частен съдебен изпълнител (ЧСИ), на който за купувач бе избрана Държавната консолидационна компания (ДКК). Така всъщност смяна на контрола няма и ако се съди по хода на делата, които след шест месеца се върнаха в изходна позиция, скоро няма и да има.А докато държавата парадира с активност по връщането на приватизирания през 2008 г. авиоремонтен завод (тогава "Терем - Георги Бенковски"), в битката за основния актив на "Хедж инвестмънт България" - "Дунарит", тя не проявява интерес. Което не значи, че не се меси, доколкото чрез действията на синдиците на КТБ и предишното ръководство на КЗК се опита да подпомогне опитите за завземане на контрола от компания, свързана с Делян Пеевски. И във войната й с настоящия мениджмънт, който се опитва да прокара сделка с конкурента "Емко", която според тях ще върне 60 млн. лв. в масата на несъстоятелността на фалиралата банка.На въпрос как ще коментира изказването на Борисов, че държавата е купила "Авионамс", при това за сума от порядъка на 70 млн. лв., изпълнителният директор на "Хедж инвестмънт България" Асен Бабански коментира пред "Капитал": "За мен е ясно едно. Такова нещо няма. Някой вероятно е заблудил премиера, тъй като има висящи дела и няма решение на всички инстанции. В Търговския регистър няма други вписвания и е ясно кой е собственик в момента."Всъщност, както подобава на почти всяка схватка за останките на КТБ казусът е доволно заплетен. В началото на 2016 г. "Хедж инвестмънт България" въпреки вписаните запори успява да прокара решение, чрез което реално мажоритарният дял в "Дунарит" се прехвърля на нов собственик. Това става, чрез увеличение на капитала на прекия акционер в "Дунарит" - "Кемира", чрез което дела на "Хедж" в него пада от 100% на под 10%. Опитите на синдиците на КТБ да блокират този ход се оказват неуспешни. Дали това е причината те да се активизират в действията по събиране на вземанията от "Хедж" или желанието на държавата да придобие "Авионамс" насред разговорите за стотици милиони за ремонт на руските изтребители на армията, не е ясно. Но през пролетта се провежда на вид ясно координирана акция: по искане на синдиците (които са избрани от Фонда за гарантиране на влоговете, чийто председател се назначава от правителството) ЧСИ Стоян Якимов организира продан на акциите на ремонтния завод, като за купувач е избрана ДКК (с принципал министърът на икономиката), която за целта получава 29 млн. лв. финансиране от ББР (с принципал министърът на финансите)."Хедж инвестмънт България" обжалва продажбата по всевъзможни параграфи - че ЧСИ не е спазил срока за продан, че не е определил правилно стартовата цена, че ДКК не е платила в определения едноседмичен срок и т.н. С определение от 6 юли състав на Софийския градски съд начело с Елена Иванова преценява, че жалбата е недопустима като никое от исканията не следва да се уважи. Този акт обаче е обжалван в Софийския апелативен съд, като там са добавени и други възражения - че съдебният състав е бил незаконен и определението е подписано от съдии, които не са от този състав, а също и че един от тях е трябвало да се отведе заради конфликт на интереси (Десислава Зисова е имала депозит в КТБ). На 18 октомври САС се произнася, като частично отхвърля жалбата на "Хедж", че определението на долната инстанция е нищожно, но все пак преценява, че жалбата е допустима, и връща преписката на СГС, за да я разгледа по същество. От системата на градския съд става ясно, че на 4 ноември то е пратено за ново разпределение, тъй като целият съдебен състав се е отвел. Каква е причината за отвода не е ясно, а до редакционното приключване на "Капитал" от СГС не отговориха на запитването. Твърде е вероятно това да е някоя от причините, изложени в жалбата на "Хедж инвестмънт България" до горната инстанция. Така реално шест месеца след началото на делото то се връща в изходна позиция, което означава и че развръзката няма да е скоро."Дружеството работи нормално, изпълнява си поръчките, като основната е за ремонт на натовски вертолети. Това не значи, че нямаме трудности с финансирането", обясни Бабански.Същевременно делата около "Дунарит" изглеждат в доста по-напреднала фаза, макар че и там след всяко решение следват нови процедурни спирачки. Там хронологията започва от 29 януари 2016 г., когато според представените в Търговския регистър документи е проведено общо събрание, на което са поканени и са присъствали и двата акционера - управляваното от Асен Бабански "Кемира" (99.5%) и самият Бабански като физическо лице. Тогава е взето решение да се увеличи капиталът, под условие че притежаваното от Емилиян Гебрев "Емко" запише всички нови 60 млн. акции по номиналната им стойност 1 лв. Сега капиталът на военния завод е 8 млн. лв., което значи, че след операцията новият акционер би имал 88%.Затова е поискано разрешение от КЗК, която блокира решението със странен мотив, че сделката може да накърни правата на трета страна с претенции върху собствеността - нещо, което не би трябвало да е обект на анализ от антимонополния регулатор. Отказът на КЗК да се произнесе беше успешно атакуван във ВАС, а след смяната на председателя на комисията сделката беше пусната с решение от 11 август. След това се пристъпва към опит да се впише увеличението. От документите се разбира, че инициатор на сделката е "Кемира" и тя цели да набави свежи средства за погасяване на задължения към кредитори. Представен е и документ, че към 19 август "Емко" вече е превело 15 млн. лв. по набирателна сметка на дружеството.Още същия ден в Търговския регистър се появява и обяснителна записка, подадена от Роман Венев като пълномощник на офшорката Viafot Limited. Компанията от Британските Вирджински острови е собственик на "Виафот инвестмънт България", което според представените от него документи е придобило от Едоардо Миролио вземания от "Дунарит" за 24.5 млн. евро и от пролетта опитва да се впише като заложен кредитор на негово място. Цесията е от 14 март, което съвпада по време и с финализирането на другите сделки между Миролио и Пеевски, чрез които депутатът от ДПС изкупи неговите 50% в "Техномаркет" и 7% в "Булгартабак". А самият Венев също така е управител на "Родина пропъртис" - един от най-големите кредитополучатели на КТБ, който е трябвало да купи дружеството "Родина тауър" от тогава управляваното от майката на Пеевски Ирена Кръстева "ИПК Родина".Венев моли да не се вписват решенията на общото събрание с два основни аргумента. Единият е, че са платени само 15 млн. лв., а не 60 млн. лв., а другият е, че решението да отпаднат правата на акционерите и капиталът да бъде записан от "Емко" не е обявено. Ден по-късно адвокатите на "Дунарит" отговарят с тяхна контрадекларация. Там те обясняват, че заявлението на "Виафот" не трябва да се разглежда по редица причини, най-малкото защото то няма основание да е заявител, Венев не е представил пълномощно, а дори изразяват и съмнение, че е подадено от него, като представят спесимени от подписи от предишни негови вписвания, които наистина видимо се различават от този под последния документ."Виафот" обаче успява да си издейства от СГС спиране на вписването заради висящ спор. Компанията твърди, че освен залог на търговското предприятие на "Дунарит", който от месеци безуспешно опитва да впише на свое име в регистъра на мястото на "Е. Миролио", има и договор от 7 януари 2015 г. с "Кемира" за залог на акциите на "Дунарит". Според него кредиторът има право да упражнява правото на глас по свое усмотрение, но вместо това е проведено общо събрание, без да е уведомен, и на него е взето решението за увеличение на капитала. Дотогава публична информация за такъв договор няма и в договорите за цесия между Миролио и "Виафот" не е описан. Също така не са оспорени и решенията от следващото общо събрание, където е приеман отчетът и са гласувани тантиеми за ръководството. Ако все пак такъв договор има, то той трябва да е бил сключен от тогавашния управител на "Кемира", който е Бисер Лазов - някогашната дясна ръка на Цветан Василев, който при затварянето на КТБ стана защитен свидетел срещу банкера и се приема за част от лагера на Пеевски.Спирането е обжалвано и със свое определение от 23 октомври САС го отменя окончателно с аргумент, че "Виафот" не е акционер и няма отношение към увеличението. Това подновява процедурата по вписване но тя отново е блокирана от длъжностното лице в Агенцията по вписванията, което констатира непълноти, но тъй като е изтекъл срокът за отстраняването им, не дава възможност да се предоставят липсващите документи, а директно излиза с отказ. Според адвокатите на "Дунарит" това не е законно, тъй като със спирането на производството и сроковете би следвало да спрат да текат. Те обжалват този отказ, а също така правят и нов опит за вписване на увеличението с ново заявление с пълната документация. То обаче отново е спряно от СГС по искане на "Виафот" със същите аргументи въпреки вече наличното определение на САС, че те са несъстоятелни. Това определение също се обжалва.Насред целия този водовъртеж от съдебни решения обаче прави впечатление пасивността на синдиците на КТБ. Въпреки тяхната активност по атакуване на цесии и прехващания срещу тези на Миролио (респективно на "Виафот") за около 50 млн. лв. не е известно да са предприети действия. Освен това според уверенията Бабански планираните 60 млн. лв. от увеличението са предназначени за покриване на задълженията на "Хедж инвестмънт България" и това е вписано в документи, с които са запознати и синдиците. "Ако тази сделка се сключи, "Хедж инвестмънт България" ще може да изплати задълженията си към КТБ и няма да има основания за публичната продан на "Авионамс", обяснява той. Ако това е така, би трябвало всички страни (освен офшорния кредитор Viafot) да са доволни от такова развитие, което би донесло най-голямата единична сума за кредиторите на КТБ и би оставило "Дунарит" с неговите над 900 служители в ръцете на стратегически инвеститор със 150 млн. лв оборот за 2015 г. Действия на синдиците в тази посока обаче също не се забелязват.